**PRIJEDLOG UGOVORA**

Društvo za oblikovanje održivog razvoja, Slavka Batušića 7, 10090 Zagreb, OIB: 19904220725, koje zastupa izvršna direktorica Miljenka Kuhar (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_, kojeg

zastupa \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Izvršitelj),

sklopili su dana \_\_\_\_\_\_\_\_\_\_\_\_\_\_\_\_\_\_ sljedeći:

**UGOVOR**

**o nabavi usluge pravnog stručnjaka u sklopu projekta „ESI Europe 2.0“**

**PREDMET UGOVORA**

**Članak 1.**

Ugovorne strane suglasno utvrđuju da je predmet Ugovora koji se sklapa na temelju provedenog postupka nabava usluge pravnog stručnjaka u sklopu projekta „**ESI Europe 2.0**“ na način specificiran Pozivom na dostavu ponuda te ponudom Izvršitelja \_\_\_\_\_\_. koja je, u okviru predmetnog postupka, zaprimljena poštom \_\_\_\_\_\_ i koja je sastavni dio ovoga Ugovora.

**CIJENA**

**Članak 2.**

(1) Cijena ponude iz članka 1. ovoga Ugovora iznosi \_\_\_\_\_\_ kuna (slovima: \_\_\_) za aktivnosti Ad1-Ad5 bez poreza na dodanu vrijednost.

(2) Porez na dodanu vrijednost iznosi 25% odnosno \_\_\_\_\_\_ kuna (slovima:\_\_\_), što znači da ugovorena cijena koju je Naručitelj na temelju ovoga Ugovora dužan platiti Izvršitelju za aktivnosti Ad1-Ad5 iznosi \_\_\_\_\_\_\_kuna, (slovima: \_\_\_\_\_\_).

(3) Ugovorne strane suglasno utvrđuju da je ugovorena cijena iz svaka 2. ovoga članka fiksna i nepromjenjiva za vrijeme važenja ovoga Ugovora.

(4) Cijena ponude iz članka 1. ovoga Ugovora iznosi \_\_\_\_\_\_ kuna (slovima: \_\_\_) za aktivnosti Ad6 i Ad7 bez poreza na dodanu vrijednost.

(5) Porez na dodanu vrijednost iznosi 25% odnosno \_\_\_\_\_\_ kuna (slovima:\_\_\_), što znači da ugovorena cijena koju je Naručitelj na temelju ovoga Ugovora dužan platiti Izvršitelju za aktivnosti Ad6 i Ad7 iznosi \_\_\_\_\_\_\_kuna, (slovima: \_\_\_\_\_\_).

(6) Ugovorne strane suglasno utvrđuju da je ugovorena cijena iz svaka 5. ovoga članka fiksna i nepromjenjiva za vrijeme važenja ovoga Ugovora.

**OBVEZE IZVRŠITELJA**

**Članak 3.**

(1) Izvršitelj se obvezuje Naručitelju pružiti uslugu pravnog savjetovanja u sklopu projekta **„ESI Europe 2.0**“ na način propisan u Pozivu na dostavu ponuda i te u skladu s ponudom Izvršitelja.

(2) Obveza izvršitelja iz članka 1. ovoga Ugovora posebno obuhvaća:

1. Izraditi, revidirati, prilagoditi i eventualno unaprijediti predložak standardiziranog modela ugovora o energetskoj učinkovitosti (Prilog IV), koji regulira dužnosti i prava potencijalnih klijenata (tj. investitora u projekte energetske učinkovitosti) i pružatelja tehnologije, prema lokalnim zakonskim zahtjevima i okviru.
2. Sudjelovati na jednom okruglom stolu u trajanju od najmanje 3 sata s validacijskim tijelom i ESI Europe 2.0 timom vezano uz izradu standardiziranog ugovora te prikupljanje informacija vezanih uz usklađivanje ugovora s potrebama različitih dionika.
3. Sudjelovati na 3-5 okrugla stola u trajanju od najmanje 3 sata s osiguravajućim društvima i ESI Europe 2.0 timom vezano uz izradu standardiziranog ugovora te prikupljanje informacija vezanih uz usklađivanje ugovora s potrebama različitih dionika.
4. Diseminirati standardizirani ugovor relevantnim dionicima radi konzultacija, dobivanja povratne informacije te njegove prilagodbe bez utjecaja na krajnji cilj ugovora u kontekstu predloženog programa. Diseminacija ugovora odvijat će se kroz 2-3 događaja u trajanju od najmanje 2 sata s predstavnicima financijskih institucija, pružatelja tehnologije, poslovnih udruga i tvrtki.
5. Revidirati i prilagoditi potvrdu o jamstvu angažiranih osiguravajućih društava kako bi se uskladila s jezikom i kriterijima uključenim u ESI standardizirani ugovor.

Sljedeće dvije usluge (6. i 7.) su opcionalne.

1. Priprema dodatka/teksta za olakšavanje procesa uvođenja GoSafe with ESI u:
	1. Javne natječaje
	2. Privatne natječaje
2. Prilagodba ugovora za provođenje tri pilot projekta (između pružatelja energetski učinkovite tehnologije i klijenta).

**ROKOVI IZVRŠENJA**

**Članak 4.**

(1) Krajnji rok za izvršenje ugovorne obveze iz članka 1. ovoga Ugovora je:

|  |  |  |  |
| --- | --- | --- | --- |
|  | **Rok** | **Rezultat** | **Aktivnost** |
| Ad 1 | 5 tjedana nakon potpisivanja Ugovora | Prva verzija standardiziranog ugovora na hrvatskom jeziku  | Prijevod i prilagodba ESI ugovora, uključujući jedan ili dva kruga konzultacija s timom ESI Europe 2.0. |
| Ad 2 | 15.09.2022. | Druga verzija standardiziranog ugovora na hrvatskom jeziku | Sudjelovanje na jednom konzultacijskom sastanku s validacijskim tijelom i ESI Europe 2.0 timom.  |
| Ad 3 | 15.09.2022.\* | Druga verzija standardiziranog ugovora na hrvatskom jeziku | Sudjelovanje na 3-5 konzultacijska sastanka s osiguravajućim društvima i ESI Europe 2.0 timom. |
| Ad 4 | 30.11.2022. | Treća verzija standardiziranog ugovora na hrvatskom jeziku | Sudjelovanje na 2-3 konzultacijske radionice (tijekom rujna i listopada 2022.). Uključivanje povratnih informacija te prilagodba standardiziranog ugovora.  |
| Ad 5 | 31.01.2023. | Prilagođena potvrda o jamstvu | Prilagodba potvrde o jamstvu kako bi se uskladila s ESI standardiziranim ugovorom. |
| Opcionalne usluge |
| Ad 6 | 31.01.2023. | Dodatak za uvođenje GoSafe with ESI u javne natječaje; Dodatak za uvođenje GoSafe with ESI u privatne natječaje  | Priprema dodataka za olakšavanje procesa uvođenja GoSafe with ESI u tekstove natječaja.  |
| Ad 7 | 31.12.2023. | Prilagodba standardiziranog ugovora za tri pilot projekta | Prilagodba standardiziranog ugovora za provođenje tri pilot projekta.  |

**OBVEZE NARUČITELJA**

**Članak 5.**

(1) Naručitelj se obvezuje Izvršitelju, nakon urednog izvršenja svih obveza iz članka 3. stavka 2. točaka 1) do 7) ovoga Ugovora, izvršiti plaćanje najkasnije u roku od 30 (trideset) dana od datuma fakturiranja i po ovjerenom računu, odnosno u najkraćem roku u skladu s proračunskim načinom plaćanja i to:

* 30% cijene za aktivnosti Ad1-Ad5 nakon datuma potpisivanja ovog Ugovora;
* 70% cijene za aktivnosti Ad1-Ad5 nakon urednog izvršenja svih obveza iz članka 3. stavka 2. točaka 1) do 5) ovoga Ugovora, te potvrde od strane Naručitelja o prihvaćanju rezultata;
* 100% cijene za aktivnosti Ad6 i Ad7 nakon urednog izvršenja svih obveza iz članka 3. stavka 2. točka 6) i 7) ovoga Ugovora, te potvrde od strane Naručitelja o prihvaćanju rezultata.

(2) Plaćanje se vrši na račun Izvršitelja (IBAN): \_\_\_\_\_\_\_\_\_, otvoren kod \_\_\_\_\_\_\_\_\_\_\_.

(3) Naručitelj ima pravo od Izvođača zahtijevati otklanjanje nedostataka uočenih u rezultatima pružanja usluge u roku od 7 dana od dostave rezultata istraživanja.

(4) U slučaju da je Naručitelj od Izvođača zatražio otklanjanje nedostataka u rezultatima pružanja usluge, isti trebaju biti otklonjeni u roku od maksimalno 30 dana, a rok za plaćanje teče od datuma kad Naručitelja odobri rezultate koji se smatraju konačnim.

**AUTORSKA PRAVA**

**Članak 6.**

(1) Naručitelj je vlasnik rezultata usluge, te ih Izvršitelj bez pismenog odobrenja Naručitelja ne može distribuirati trećoj strani ili koristiti za druge svrhe osim ovog projekta.

(2) Izvršitelj ne može prenijeti ovaj ugovor na treću stranu bez pisane suglasnosti Naručitelja.

(3) Izvršitelj ne može svoje potraživanje iz ovoga Ugovora ustupiti trećoj strani bez pisane suglasnosti Naručitelja.

(4) Pisana suglasnost iz stavaka 1., 2. i 3. ovoga članka mora biti potpisana od strane osobe ovlaštene za zastupanje Naručitelja ili Izvršitelja.

**ČUVANJE PODATAKA**

**Članak 7.**

(1) Kod prikupljanja podataka, Izvršitelj je obvezan djelovati u skladu sa svim primjenjivim zakonima i propisima vezanim uz zaštitu podataka i u tu svrhu je dužan, putem ugovora o radu, internih propisa ili na bilo koji drugi pravno prihvatljiv način, obvezati svoje radnike, suradnike i pomoćnike na povjerljivost podataka i informacija koje smatra povjerljivim, osobito, osobnih podataka.

(2) Sukladno važećem europskom i nacionalnom zakonodavnom okviru o zaštiti osobnih podataka, obje ugovorne strane se obvezuju da će onemogućiti svako upravljanje i/ili raspolaganje osobnim podacima u svrhu različitu od svrhe izvršavanja obveza po osnovi ovog Ugovora, što uključuje i zabranu da se navedeni podaci daju na korištenje ili na drugi način čine dostupnima trećim osobama. Ugovorne strane suglasno utvrđuju da je osobni podatak odnosno obrada i/ili upravljanje i/ili raspolaganje osobnim podacima definirano u Uredbi o zaštiti pojedinaca u vezi s obradom osobnih podataka i o slobodnom kretanju takvih podataka (2016/679) i da se primjenjuje u svojoj ukupnosti i na ovaj ugovorni odnos.

**KLAUZULA O POVLAČENJU**

**Članak 8.**

(1) Ako Naručitelj odluči ne nastaviti s realizacijom dogovorene usluge nakon prihvaćanja Ponude, u skladu s člankom 1 ovog Ugovora, obavezan je platiti nadoknadu Izvođaču i to prema sljedećim pravilima:

* ako odustane od provedbe usluge nakon prihvaćanja Ponude i/ili sklapanja – 30% od iznosa navedenog u Ponudi.

 (2) U slučaju da su izvršena avansna plaćanja, ista će biti uračunata u naknadu u slučaju odustajanja Naručitelja.

**JAMSTVO ZA UREDNO ISPUNJENJE UGOVORA**

**Članak 9.**

(1) Izvršitelj s kojim je sklopljen ugovor dužan je dostaviti jamstvo za uredno ispunjenje ugovora (u izvorniku) za slučaj povrede ugovornih obveza u iznosu od 10% od cjelokupne vrijednosti ugovora bez PDV-a. Navedeno jamstvo Izvršitelj je dužan dostaviti najkasnije u roku od 15 (petnaest) dana od dana potpisa ugovora s rokom važenja 60 (šezdeset) dana nakon ugovorenog roka za završetak ugovora.

(2) Jamstvo za uredno ispunjenje ugovora o nabavi podnosi se u obliku neopozive bankarske garancije naplative „na prvi poziv“ i „bez prava prigovora“ ili uplatom novčanog pologa u iznosu 10% vrijednosti Ugovora o nabavi bez PDV-a na žiro račun IBAN: HR6523600001102288964, s pozivom na broj: 00. Po urednom izvršenju i isteku Ugovora, Naručitelj će u roku od 15 dana od dana isteka Ugovora u korist Izvršitelja izvršiti povrat jamstva za uredno izvršenje ugovora.

**VIŠA SILA**

**Članak 9.**

(1) Ugovorne strane neće biti odgovorne za neizvršavanje bilo koje obveze iz ovog Ugovora, ukoliko je nemogućnost izvršenja rezultat događaja više sile – događaja izvan kontrole ugovornih strana i neovisnog od njihove volje, koji izravno utječe na izvršenje obveza iz ovog Ugovora i čija pojava nije posljedica nepažnje, a koji se nije mogao predvidjeti niti izbjeći, pod uvjetom da je ugovorna strana pogođena događajem više sile o tome dostavila obavijest drugoj ugovornoj strani sukladno stavku 4. ovog članka.

(2) Viša sila uključuje, ali nije ograničena samo na elementarne nepogode, ratno stanje, štrajk, embargo, restrikcije, pandemije.

(3) U slučaju više sile, pogođena ugovorna strana će uložiti sve svoje napore kako bi ispunila svoje obveze iz ovog Ugovora.

(4) Ugovorna strana pogođena događajem više sile dužna je o tome odmah, a najkasnije u roku od 48 (četrdesetosam) sati u pisanom obliku obavijestiti drugu ugovornu stranu, s naznakom uzroka i odgovarajućim dokazima o postojanju više sile. Ugovorne strane suglasno utvrđuju da u slučaju više sile čiji uzroci traju dulje od 30 (trideset) dana, Naručitelj zadržava pravo raskinuti ovaj Ugovor pisanom obaviješću s trenutnim učinkom.

**OPĆE I ZAVRŠNE ODREDBE**

**Članak 10.**

(1) Sva prava i obveze ugovornih strana koje nisu regulirane odredbama ovoga Ugovora uređuju se primjenom odredaba Zakona o obveznim odnosima (Narodne novine, broj: 35/05, 41/08, 125/11 i 78/159).

(2) Ugovorne strane suglasno utvrđuju da će sve eventualne sporove pokušati riješiti mirnim putem, u slučaju nemogućnosti postizanja mirnog rješenje spora Ugovorne strane ugovaraju mjesnu nadležnost stvarno nadležnog suda u Zagrebu.

**Članak 11.**

(1) Ovaj ugovor sastavljen je u 4 (četiri) istovjetna primjerka od kojih 2 (dva) primjerka zadržava Naručitelj, a 2 (dva) primjerka zadržava Izvršitelj.

(2) Ovaj ugovor stupa na snagu danom potpisa obaju ugovornih strana.

U Zagrebu, \_\_\_\_\_\_\_\_\_\_\_\_ 2022.

 **ZA NARUČITELJA: ZA IZVRŠITELJA:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**